**Literárna hodinka v domove dôchodcov SNV**

Detská ľudová hudba Oriešok a spevácka skupina Šafolka potešili seniorov V znamení úcty k starším sa 9. septembra 2015 nieslo podujatie pod názvom Literárna hodinka, ktoré usporiadal riaditeľ Spišskej knižnice PhDr. Jozef Lapšanský, PhD. v spolupráci s Domovom dôchodcov na Brezovej ul. v Spišskej Novej Vsi. V rámci programu „Neveľo nas idze, neve- ľo nam treba“ počas stredajšieho dopoludnia zazneli úryvky z knihy Antona Kreta, i pre náš región charakteristické veršovanky a klapancie v spišskom nárečí v podaní Jakuba Lapšanského. Hudobnými vstupmi pásma piesní z východného Slovenska sa seniorom predstavili aj deti z  detskej ľudovej hudby Oriešok a speváckej skupiny Šafolka pri Základnej umeleckej škole v Smižanoch pod vedením Mgr. Marcely Maniakovej a Bc. Šimona Hanzelyho. Vďaka príjemnej, takmer rodinnej atmosfére sa účinkujúci zo ZUŠ Smižany rozhodli nadviazať na túto spoluprácu s Domovom dôchodcov a spríjemniť jeho klientom aj prežitie vianočných, či veľkonočných sviatkov.